open-index/open-wikipedia-markdown huggingface dataset:
Slnečné údolie (Pezinok)

**Slnečné údolie** je ulica, rekreačná oblasť a lokalita v katastrálnom území mesta Pezinok nad obcou Limbach. Nachádzajú sa tu chaty a vodná nádrž. Nad lokalitou bol v roku 2001 Petrom Wittgrúberom, Jirkom Vitálošom a ďalšími nadšencami objavený archeologický nález starého pezinského hradu.

Leží v centre chránenej krajinnej oblasti Malé Karpaty severozápadne od centra mesta asi 9 kilometrov za obcou Limbach v hornej časti doliny modelovanej mestským potokom. V oblasti sa nachádza 134 chát.

Na čísle 108 sa nachádza chata Stv, slúžiaca ako ubytovanie.

## Referencie

Kategória:Ulice v Pezinku
Kategória:Pezinok
Gwenview

**Gwenview** je prehliadač obrázkov pre systémy podobné Unixu (vrátane Linuxu) a vydáva sa ako súčasť balíka KDE Applications. Súčasným správcom je Aurélien Gâteau. Slovo „Gwen“ znamená „biely“ v bretónskom jazyku a bežne sa používa ako krstné meno.

## História
Gwenview bol prvýkrát dostupný pre K Desktop Environment 3. Neskôr bol vydaný ako súčasť KDE Software Compilation 4 so zjednodušeným používateľským rozhraním, čo ho robí vhodnejším na rýchle prezeranie zbierok obrázkov. Poskytol tiež rozhranie na celú obrazovku, ktoré možno použiť na zobrazenie obrázkov ako prezentáciu. V roku 2014 bol Gwenview portovaný do KDE Framework 5 a vydaný ako súčasť KDE Applications.

## Vlastnosti
Medzi hlavné funkcie patrí:

* Prehliadač adresárov
* Rastrové obrázky (vrátane, nie však výlučne, BMP, PNG, JPEG, GIF, MNG, TIFF a PSD), SVG, podpory RAW (obmedzené) a podpory videa
* Ľahko použiteľné rozhranie
* Editor metaúdajov
* Zobrazenie miniatúry aktuálneho adresára
* Importovať obrázky z externého ukladacieho priestoru
* Použitie zásuvných modulov KIPI (KDE Image Plugins Interface) na manipuláciu s obrázkami
* Filtrovanie na základe typu súboru, vzoru názvu súboru a dátumu
* Zdieľanie obrázkov na stránkach sociálnych sietí

## Referencie

## Pozri aj
* digiKam 

Kategória:KDE softvér
Areál zdravia Rozálka

náhľad|Jazdkyňa Karolína Borošová v Areáli zdravia Rozálka v roku 2016

**Areál zdravia Rozálka** je jazdecko-rekreačný komplex v Pezinku na adrese Rozálka číslo 9 vo vlastníctve bývalého politika a šéfa Slovenskej informačnej služby Ivana Lexu. Areál sa nachádza na mieste bývalých družstevných maštalí na úpätí Malých Karpát v blízkosti rybníka a vinohradov, kde bol v deväťdesiatych rokoch postavený, postupom času rozšírený o hotel s reštauráciou a ďalšie budovy a neskôr celý rekonštruovaný.

V poslednom období sa areál dostal do povedomia odbornej aj laickej verejnosti ako organizátor významných spoločensko-športových podujatí v rôznych disciplínach, ale aj významných medzinárodných športových podujatí vo všetkých jazdeckých disciplínach.

## Jazdenie
náhľad|Výbehy a stajne areálu
V areáli sú k dispozícii tréneri jazdy na koni a je tu aj možnosť zabezpečiť výučbu jazdy na koni.

V zimných mesiacoch je k dispozícií jazdecká hala s pieskovým povrchom s polypropylénovými vláknami a inými prísadami.

Nachádzajú sa tu vonkajšie výbehy s celkovou rozlohou cca 3 hektáre.

## Mini ZOO a detské ihrisko
Pre najmenších a rodiny s deťmi sa tu nachádza aj detské ihrisko ROZÁLKOVO s preliezkami, hojdačkami, ale najmä mini ZOO so zvieratami. 

## Referencie

## Pozri aj
* Letisko Pezinok-Rozálka

## Externé odkazy
* Oficiálna stránka areálu

## Zdroj
* Areál zdravia Rozálka na stránke Športoviská.sk

Kategória:Stavby v Pezinku
Električková trať Černokostelecká – Ústřední dílny Dopravního podniku

**[[Električková trať]] Černokostelecká – Ústřední dílny Dopravního podniku** je jednou z tratí pražskej električkovej siete. Vedie zo Strašníc do Malešic (čiastočne po ich hranicu) vo východnej časti Prahy, končí v Malešiciach neďaleko trojmedzia Malešice - Hostivař - Štěrboholy, pri vchode ústredných dielní, ktorých hlavné haly sa nachádzajú z väčšej časti na území Hostivaře.

Je dvojkoľajná a elektrifikovaná, na svojom východnom konci ukončená dvojkoľajovú protismernú električkovou slučkou. Na východnej strane potom plynule nadväzuje na električkovú trať Černokostelecká – Vinice, vedúca ďalej do centra mesta. Trať k Ústredným dielňam sa nachádza na vlastnom telese; je vykonaná ako trať s otvoreným koľajovým zvrškom, umiestnená do stredného pásu vozovky.

Električková trať bola plánovaná už od 20. rokov 20. storočia, jej hlavným účelom bolo spojiť novo plánované ústredné dielne sa zvyškom električkovej siete. K realizácii sa však pristúpilo až po druhej svetovej vojne, stavať sa začalo roku 1962 (práce však vzhľadom na nedostatok koľajníc boli v nasledujúcom roku prerušené). Električková trať začala slúžiť cestujúcim a hlavne dopravnému podniku od 2. mája 1967. Spolu s ňou boli sprevádzkované aj Ústredne dielne Dopravného podniku. V rokoch 1988 – 1990 bol rekonštruovaný most (cez nákladnú železničnú trať Hostivař – Libeň) na trati, v roku 2001 potom bola rekonštruovaná trať celá.

## Zastávky
náhľad|Zastávka ''Na Homoli''

* *Ústřední dílny Dopravního podniku* – konečná linky 5
* *Na Homoli*
* *Malešická továrna*
* *[[Depo Hostivař (stanice metra v Praze)|Depo Hostivař]]* (do roku 2006 *Hutní základna*)
* *Černokostelecká* – konečná pre linky 7 a 13

## Externé odkazy
* Informácie na stránkach prazsketramvaje.cz s mnohými fotografiami všetkých zastávok
* Informácie o rekonštrukcii na stránkach Metroprojekt

## Zdroj

Kategória:Električkové trate v Prahe
Kategória:Doprava v Malešiciach
Kategória:Strašnice (Praha 10)
Kategória:Doprava v Strašniciach
Harlem Gospel Choir

**Harlem Gospel Choir** (slov. *Harlemský gospelový zbor*) je americký gospelový zbor založený v newyorskej mestskej štvrti Harlem v USA. Je jedným z najvýraznejších gospelových zborov v Spojených štátoch.

Skupina pozostáva zo 65 členov, vo veku od 17 do 70 rokov. Bola na svetovom turné s dvomi miliónmi zaznamenanými nacestovanými mílami. Objavili sa aj v národnych televíznych programoch ako napríklad *[[Good Morning America]]*, ''Top Chef: New York'' a *[[The Colbert Report]]*. Vystúpili aj pre Pápeža Jána Pavla II a Paula McCartneyho, a vystúpili s interpretmi ako The Chieftains, Diana Ross, Whoopi Goldberg, Harry Belafonte, Danny Glover, Dixie Hummingbirds, Jimmy Cliff, Lyle Lovett, Lisa Marie Presley, Volbeat, Bono zo skupiny U2, André Rieu a jeho Orchester Johanna Straussa, Jessica Simpson, John Legend, Razor Light, The Gorillas, Simple Minds, Robin Gibb, Live, Red Hurley a najčastejšie s Joshom Grobanom.

Skupina bola založená na narodeniny Martina Luthera Kinga, Jr. v roku 1986 (15. januára 1986) Allenom Baileym.

Skupina Harlem Gospel Choir je každoročne na svetovom turné a bola prvým americkým gospelovým zborom, ktorý vystúpil v Austrálii, na Novom Zélande, v Číne, Rusku, Poľsku, Litve, Lotyšsku, Estónsku, Česku, Srbsku, Slovinsku, na Slovensku a v Maroku. Zbor vždy hľadá nové územia na predstavenie svojej gospelovej hudby.  

Skupina pozostáva zo 40 spevákov a hudobníkov, ale na turné vystupujú len s deviatimi spevákmi a dvomi hudobníkmi (klávesy a bicie). Cestovali po svete a zaznamenávali viac ako dva milióny míľ. Tiež vystúpili pre Nelsona Mandelu, Pápeža Benedicta XVI, Sira Eltona Johna a Disney World. Nahrávali s interpretmi ako The Scissor Sisters, Friendly Fires, Gil Scott Heron, Lexie Stobi a The Chieftains.

Každú nedeľu vystupujú v klube BB King Blues Club v New Yorku na gospelovú desiatu a majú silné zastúpenie v New Yorku s každoročnými vystúpeniami v Detskom múzeu v Manhattane a niekoľkých základných školách počas mesiaca Čiernej histórie.

Angels in Harlem Gospel Choir je staršia divízia skupiny Harlem Gospel Choir na turné.

## Referencie

## Externé odkazy
* Oficiálna stránka zboru

## Zdroj

Kategória:Hudobné skupiny USA
Kategória:Gospelové hudobné skupiny
Kežmarská pahorkatina

**Kežmarská pahorkatina** je geomorfologickou časťou Popradskej kotliny. Nachádza sa v jej severovýchodnej časti, severne od mesta Kežmarok.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Fatransko-tatranská oblasť]]* → *[[Podtatranská kotlina]]* → *[[Popradská kotlina]]* → ***Kežmarská pahorkatina***
***

Územie sa nachádza v severovýchodnej časti Podtatranskej kotliny, na východnom okraji podcelku Popradská kotlina. Zaberá mierne zvlnené územie na ľavom (severozápadnom) brehu rieky Poprad, približne od Veľkej Lomnice po Podolínec. Z významnejších sídiel tu leží Kežmarok, Podolínec, Spišská Belá a Veľká Lomnica. V rámci Popradskej kotliny susedí na severe a západe Lomnická a na juhu Vrbovská pahorkatina. Na východe vystupujú Levočské vrchy a ich časť Ľubické predhorie a na severovýchode nadväzuje Spišská Magura s časťou Ružbašské predhorie. 

Vysoko položená pahorkatina patrí celá do úmoria Baltského mora a povodia rieky Poprad. Do nej odvádzajú vodu všetky potoky, ktoré z Tatier a Spišskej Magury pretekajú Kažmarskou pahorkatinou. Medzi najvýznamnejšie patria Biela, Skalnatý potok a Kežmarská Biela voda.

Významným dopravným koridorom je najmä údolie rieky Poprad, ktorým vedie cesta I/66 (Rožňava – Kežmarok – Ždiar), od Spišskej Belej cesta I/77 (Spišská Belá – Stará Ľubovňa). Z ciest regionálneho významu sú dôležité cesta II/540 (Veľká Lomnica – Tatranská Lomnica), cesta II/542 (Spišská Belá – Spišská Stará Ves) a okrajovo aj cesta II/536 z Kežmarku k obci Jánovce. Rieku kopíruje aj regionálna trať do Starej Ľubovne, na ktorú sa vo Veľkej Lomnici napája trať do Tatranskej Lomnice.

## Ochrana územia
Severozápadný okraj Kažmarskej pahorkatiny zasahuje do ochranného pásma Tatranského národného parku. Z maloplošných, osobitne chránených lokalít sa tu nachádza prírodná rezervácia Kút a Slavkovský jarok.

## Turizmus
Severovýchodná časť Popradskej kotliny je mimo mestá Spišská Belá, Podolínec a Kežmarok s ich historickými pamiatkami, menej turisticky navštevovanou oblasťou. Značený turistický chodník vedie len z Podolínca do Vyšných Ružbách ( zelená značka). Z Kežmarku vedie  žlto a  modro značený chodník do Levočských vrchov. 

## Referencie

## Pozri aj
* Popradská kotlina
* Podtatranská kotlina
* Geomorfologické členenie Slovenska

Kategória:Popradská kotlina
Kategória:Podtatranská kotlina
Kategória:Pahorkatiny na Slovensku
Kategória:Geomorfologické časti na Slovensku
Kategória:Pomenovania podľa Kežmarku
Kolový oriešok

náhľad|Kola
**Kolový oriešok** je plod stromu Kola (Cola) a pochádza z afrických dažďových pralesov. Vďaka vysokému obsahu kofeínu sa využíva ako ochucovadlo v sýtených nápojoch. Je pôvodcom názvu kolových nápojov.

## Základný opis
Kolový oriešok je orieškom neopadavých stromov rodu Cola, primárne druhov Cola Acuminata a Cola nitida. Cola acuminata je neopadavý strom, ktorý dosahuje výšku okolo 20 metrov a vyznačuje sa kožovitými oválnymi listami. Stromy majú žlté kvety s fialovými bodkami a hviezdicovité plody. Vnútri plodu sa nachádza dvanásť okrúhlych semien s bielou membránou. Má typickú sladko-ružovú arómu. Chuť orieškov je najskôr horká, no po chvíli zosladne. Kofeín sa dá z orieškov extrahovať varením. Kolové oriešky obsahujú 2 – 4 % kofeínu. Okrem toho obsahujú aj teobromín, trieslovinu, alkaloidy a saponín.

## Použitie

V západnej Afrike sa žuje na povzbudenie alebo pri rôznych obradoch a ceremóniách na privítanie a uctenie si hostí.

V ľudovej medicíne sa využíva na liečbu poruch trávenia a v kombinácii s medom ako liek proti kašľu.

V západnej kultúre je jeho hlavné použitie v kolových nápojoch, kde sa využíva ako hlavné ochucovadlo a zdroj kofeínu. 

## Zdroj
* 

Kategória:Ovocie
Nový kurz

**Nový kurz** je označenie zahraničnej politiky Nemeckého cisárstva po rezignácii Otta von Bismarcka z funkcie ríšskeho kancelára v marci 1890. Jej cieľom bolo získanie Spojeného kráľovstva do Trojspolku, čo sa napriek určitému zblíženiu oboch štátov (najmä v podobe tzv. helgolandsko-zanzibarskej zmluvy z 1. júla 1890) nepodarilo. Nemecká snaha o nadviazanie spojenectva s Britániou naproti tomu viedla k utvoreniu francúzsko-ruskej aliancie v rokoch 1891-1894.

## Pozri aj
* Weltpolitik

## Zdroje
* Nový kurz. In: 

Kategória:Dejiny Nemecka
Young the Giant

**Young the Giant** je americká rocková hudobná skupina, ktorá vznikla v roku 2004 v meste Irvine v štáte Kalifornia v USA. V roku 2009 podpísala skupina Young the Giant zmluvu s vydavateľstvom Roadrunner Records a v roku 2010 vydala svoj rovnomenný debutový album.

## História
Skupina Young the Giant vznikla v roku 2004 v meste Irvine v štáte Kalifornia, spočiatku ako skupina The Jakes.. Pôvodnými členmi skupiny boli Jacob Tilley, Adam Farmer, Kevin Masudi, Ahson Hashemian a Sameer Gadhia. Názov bol skratkou mien členov skupiny. Súčasná zostava skupiny však vznikla až v roku 2008. Skupina pozostáva zo Sameera Gadhiu, Jacoba Tilleyho, Erica Cannetta, Payama Doostzadeha a Françoisa Comtoisa. V roku 2008 skupina The Jakes nahrala EP s názvom *Shake My Hand*, ktorý obsahuje sedem skladieb. Singel „Cough Syrup“ bol vysielaný na rozhlasovej stanici KROQ. V roku 2009 podpísali zmluvu s vydavateľstvom Roadrunner Records. V decembri toho istého roku skupina oznámila zmenu svojho názvu na Young the Giant. V roku 2010 skupina Young The Giant vystúpila na spoločnom turné so skupinami Steel Train a Minus the Bear pri práci na svojom debutovom albume, ktorý bol produkovaný Joeom Chikkarrelim.  Prvý singel albumu „My Body“ bol vysielaný v rozhlase v januári a umiestnil sa na piatom mieste v rebríčku Billboard Alternative Songs. Počas týždňa bol na iTunes bezplatné dostupný. V tom istom mesiaci skupina vystúpila v televíznej relácii Jimmy Kimmel Live!.

## Diskografia
### Štúdiové albumy
* *Young the Giant* (2010)
* *Mind Over Matter* (2014)
* *Home of the Strange* (2016)
* *Mirror Master* (2018)
* *American Bollywood* (2022)

### EP
* *Shake My Hand* (2008)
* *Remix EP* (9. december 2011)
* *iTunes Live from Soho* (18. október 2011)

### Single
* „My Body“ (júl 2010)
* „Cough Syrup“ (október 2010)
* „Apartment“ (február 2012)
* „It's About Time“ (október 2013)
* „Chrystallized“ (december 2013)
* „Simplify“ (júl 2018)

## Členovia
### Súčasní členovia
* Sameer Gadhia – hlavné vokály, perkusie, klávesy, gitara (od roku 2004)
* Jacob Tilley – gitara, syntezátor, mellotron (od roku 2004)
* Eric Cannet – gitara, sprievodné vokály, klávesy (od roku 2007) 
* Payam Doostzedeh – basgitara, syntezátor, sprievodné vokály (od roku 2008) 
* François Comtois – bicie, perkusie, sprievodné vokály (od roku 2007), basgitara (2004–2007)

### Byvalí členovia (The Jakes)
*Ehson Hashemian – klávesy, klavír, syntezátor (2004–2009)
*Jason Burger – bicie (2007)
*Sean Fischer – bicie (2004–2007)

## Iné projekty

## Referencie

## Zdroj
* 

Kategória:Hudobné skupiny USA
Kategória:Hudobné skupiny z 2004
Kategória:Alternatívnorockové hudobné skupiny USA
Mia Maja

**Mia Maja Holstová Manstrupová** (neprechýlene Mia Maja Holst Manstrup; * Dánsko), známa ako **Mia Maja**, je dánska speváčka a skladateľka.

Vydala len jeden album s názvom *Eaux Petites* a je známa ako sprievodná speváčka v skladbách skupiny Volbeat.

## Životopis
Narodila sa v Dánsku. Od roku 1995 do roku 2002 navštevovala školu Nordby Friskole, od roku 2002 do roku 2006 ľudovú školu v Tranebjergu a od roku 2006 do roku 2009 študovala na gymnáziu Viborg Katedralskole. 

Od roku 2010 do roku 2014 študovala odbor Tlmočníčky v znakovom jazyku s bakalárskym titulom na vysokej škole København Professionshøjskole v Aarhuse.

Od roku 2015 žije v Kodani.

## Diskografia
### Štúdiové albumy
* *Eaux Petites* (2015)

### Ako hosťujúca speváčka
* 2016: „For Evigt“ od skupiny Volbeat
* 2016: „Let It Burn“ od skupiny Volbeat
* 2019: „Rewind the Exit“, „When We Were Kids“, „The Awakening of Bonnie Parker“ a „7:24“ od skupiny Volbeat

## Externé odkazy
* Mia Maja na Encyclopædia Metallum
* Mia Maja na Discogs

Kategória:Dánski speváci
Kategória:Žijúci ľudia
Rod Sinclair

**Rod Sinclair** (* 27. september 1946, St Andrews, Škótsko) je škótsko-dánsky folkový spevák, gitarista, hráč na banjo a textár. Je členom hudobného tria Sula, kvarteta The Invaders a tria Ransvik.

## Životopis
Pochádza z mesta St Andrews v obecnej oblasti Fife v Škótsku. Od konca šesťdesiatych rokov žije v meste Ribe v Dánsku. Rod Sinclair je známy zo všetkých veľkých folkových festivalov v Dánsku a väčšiny zahraničných.

Rod Sinclair počas rokov spolupracoval s rôznymi folkovými hudobníkmi po celom svete. V poslednom čase mohli dánske a škótske folkové kluby vidieť Roda vystupujúceho v dvojiciach spolu s Dickom Gaughanom, Christianom Alvadom, Daveym Craigom a Ewanom McLennanom.

## Diskografia
* *Broken Glass* (1988)

## Externé odkazy
* Oficiálna stránka Roda Sinclaira
* Rod Sinclair na Discogs

Kategória:Dánski hudobníci
Kategória:Škótski hudobníci
Topenie (rozlišovacia stránka)

**Topenie** môže byť:
* rozpúšťanie (sa) teplom; premena tuhej látky na kvapalnú, pozri topenie 
*usmrcovanie (alebo zomieranie) ponáraním do vody (aj v prenesených významoch), synonymum: utápanie, pozri topenie (usmrcovanie)
* norenie, potápanie (najmä do vody)
* nárečovo alebo nesprávne [bohemizmus]: vykurovanie, kúrenie

## Zdroje
Hugo Freund

**Hugo Freund** (* 2. január 1879, Praha, Rakúsko-Uhorsko† 25. máj 1942, Lublin, Poľsko) bol český klenotník a obchodník s diamantmi. V roku 1908 založil spoločnosť „Hugo Freund & Co“.

## História značky
V roku 1908 bola založená klenotnícka spoločnosť „Hugo Freund & Co“ v Prahe na Ovocnom trhu č. 15. Zakladateľom sa stal Hugo Freund, ktorý závod v roku 1920 rozšíril zavedením predaja vreckových hodín, čím získal pre Československo právo zastúpenia továrne na vreckové hodinky „Zenith“ v Le Roche a ďalších švajčiarskych tovární, akými boli „International Watch Company“, „Schaffhausen“, „Doxa“, „Landorf“, „Medana“.

## Úmrtie
V roku 1942 bol Hugo Freund, ktorý bol židovského pôvodu, zatknutý nacistami a deportovaný do Terezína, v ktorom nacisti vytvorili koncentračný tábor. V rámci jednej zo skupín sa stal jedným z piatich preživších. Čoskoro nato došlo k jeho deportácii do koncentračného tábora Majdanek v Lubline. Väznenie v tomto tábore neprežil a čoskoro po svojom príchode na miesto zomrel.

## Referencie

* 

## Externé odkazy
* Freund & Co (po česky)
* Hugo Freund na www.holocaust.cz (po česky)
* Silver Lipstick Holder, Hugo Freund Prague, cca 1935 (po anglicky)
* Hugo Freund & Co  (po nemecky)

Kategória:Českí podnikatelia
Kategória:Osobnosti z Prahy
Kategória:Väzni nacistických koncentračných táborov
The Georgia Satellites

**The Georgia Satellites** americká južansko-rocková skupina pochádzajúca z mesta Atlanta v štáte Georgia, ktorá v roku 1986 vydala obrovský hit s názvom „Keep Your Hands to Yourself“. Skupina vydala šesť štúdiových albumov a jeden krátky album.

## História
Skupina bola založená v roku 1980 ako skupina Keith and the Satellites Danom Bairdom spolu so sólovým gitaristom Rickom Richardsom, basgitarom Keithom Christopherom (pôvodne zo skupiny The Brains) a bubeníkom Davidom Michaelsonom.

Krátky album s názvom *Keep the Faith* bol skomponovaný v roku 1985 a obsahuje šesť skladieb. V tomto albume hrá Dave Hewitt na basgitaru a Randy Richards na bicie.

Najúspešnejšími skladbami prvého albumu s názvom *Georgia Satellites* boli „Keep Your Hands to Yourself“, „Battleship Chains“, „Can't Stand the Pain“ a „Railroad Steel“.

## Členovia
;Súčasní členovia
* Fred McNeal – hlavné a sprievodné vokály, rytmická gitara (2013–súčasnosť)
* Rick Richards – sólová gitara, hlavné a sprievodné vokály (1982-1984, 1985-1990, 1993-súčasnosť)
* Bruce Smith – basgitara, sprievodné vokály (2013–súčasnosť)
* Todd Johnston – bicie (2001–súčasnosť)

;Bývalí členovia
* Dan Baird – hlavné a sprievodné vokály, rytmická gitara (1982-1984, 1985-1990)
* Keith Christopher - basgitara, sprievodné vokály (1982)
* Rick Price – basgitara, sprievodné vokály (1985-1990, 1993–2013), hlavné vokály (1993–2013)
* Dave Hewitt – basgitara (1982-1984)
* Randy DeLay – bicie (1982-1984; died 1993)
* Mauro Magellan – bicie (1985-1990)
* Kenny Head – klávesy (1998–2013)
* Billy Pitts – bicie (1993–2000)
* Mac Crawford – bicie (2000–2001)
* Jeremy Graf – rytmická gitara (1995–1997)

### Časová os

## Diskografia
### Štúdiové albumy

### EP
* *Keep the Faith* (1985)

### Kompilácie
* *Let It Rock: The Best of the Georgia Satellites* (1993)

### Single

## Externé odkazy
* Oficiálna webstránka (po anglicky)
* Webstránka Dana Bairda (po anglicky)

## Zdroj

Kategória:Hudobné skupiny USA
Kategória:Hardrockové hudobné skupiny USA
Kategória:Južanskorockové hudobné skupiny
Kategória:Hudobné skupiny z 1980
Somár (vrch v Malých Karpatoch)

**Somár** () je vrch v pohorí Malé Karpaty. Leží nad obcou Limbach, približne  západne od Pezinka. 

## Poloha
Nachádza sa v južnej časti pohoria, v geomorfologickom podcelku Pezinské Karpaty a jej časti Homoľské Karpaty. Vrch leží v Bratislavskom kraji, na hranici okresov Malacky a Pezinok a zasahuje na katastrálne územie vojenského obvodu Záhorie a obce Limbach. Najbližšími sídlami sú východným smerom ležiaci Limbach a mesto Pezinok, juhovýchodne Svätý Jur, severozápadne sa nachádza Jablonové a západne Stupava. Vrcholovou časťou vedie Štefánikova magistrála.

## Opis
Vrch Somár leží v hlavnom hrebeni Malých Karpát, ktorý vedie od severu zo sedla Baba na pokračuje na vrch Veľký Javorník (). Západne susedí Banské (), severne Turecký vrch () a Hrubý vrch (), východne Tri kamenné kopce () a južne Malý Javorník () a Volhovisko (). Severné a západné svahy odvodňuje Stupavský potok, smerujúci do Maliny v povodí rieky Morava, juhovýchodné Račí potok do Blatiny v povodí Malého Dunaja. Vrch patrí do Chránenej krajinnej oblasti Malé Karpaty.

Vrchol je tvorený trávnatou plošinou, kde sa nachádza aj ohnisko. V minulosti tento vrch pokrývali stromy, z ktorých sú badateľné len zvyšky, teraz je ale porastený vysokými trávami. V súčasnosti tunajší porast tvoria zväčša mladé listnaté stromy a náletové dreviny.

### Výhľady
Vrchol Somára pokrýva nízka vegetácia horskej lúky, prechádzajúca do nesúvislého lesného porastu. Umožňuje preto takmer kruhový rozhľad, pričom vidieť okolité vrchy Malých Karpát, Borskú a Podunajskú nížinu, pri priaznivých podmienkach tiež predhorie Álp, Považský Inovec, Vtáčnik a Tribeč.

## Prístup
* po  značke (Štefánikova magistrála):
** zo severu z Pezinskej Baby cez Konské hlavy a Tri kamenné kopce
** od juhu z rázc. Biely kríž cez rázc. Salaš
* po  modro značenom chodníku od juhovýchodu z Limbachu cez Tri Kamenné kopce

## Referencie

## Pozri aj
* Pezinské Karpaty
* Homoľské Karpaty (geomorfologická časť)
* Zoznam vrcholov v Malých Karpatoch

## Iné projekty

## Externé odkazy
* Poloha na turistickej mape
* Vrch Somár na planetslovakia.sk

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Vrchy v okrese Malacky
Kategória:Vrchy v okrese Pezinok
Kategória:Limbach
Hansen Studios

**Hansen Studios** je dánske nahrávacie štúdio v Ribe. Je špecializované na mixovanie, mastering a nahrávanie, a je prevádzkované Jacobom Hansenom. Hlavná klientela pozostáva z extrémno-metalových hudobných skupín.

## História
Jacob Hansen produkuje, masteruje a mixuje albumy od roku 1990. Prvé nahrávky nahral na magnetofón. Ako výsledok sa stal známym za hranicami svojho rodného mesta Esbjerg, a tak sa niekoľko skupín dozvedelo o Hansenovi. Skupiny k nemu cestovali alebo pracoval v iných štúdiách. Keďže Hansen už predtým pôsobil ako hudobník, mal dostatočné znalosti v oblasti metalového priemyslu, aby klientela pochádzala hlavne z tejto oblasti. Spoločnosť Hansen Studios spolupracuje so skupinami ako Destruction, Heaven Shall Burn, Neaera, Illdisposed, Volbeat a Maroon.

## Klienti a práce (výber)

## Referencie

## Externé odkazy
* Oficiálna stránka

## Zdroj
* 

Kategória:Nahrávacie štúdiá
Kategória:Podniky v Dánsku
Kategória:Ribe
Sociálny parazitizmus

**Sociálny parazitizmus** (príslušný organizmus sa volá **sociálny parazit**) môže byť:
*v sociológii: príživníctvo
*v biológii: účasť na sociálnych výkonoch iných organizmov, napr. využívanie cudzích kolónii na odchovanie vlastných potomkov alebo využívanie iných pracovných výkonov u mravcov, pozri sociálny parazitizmus (biológia)

## Zdroje
Jacob Hansen

**Jacob Hansen** (* 9. november 1970, Esbjerg, Dánsko) je dánsky gitarista, basgitarista, spevák, mixážny technik a producent, ktorý v roku 1990 založil nahrávacie štúdio Hansen Studios. Momentálne hrá pre progresívnu power metalovú kapelu Pyramaze.

## Biografia
Hansen svoje prvé hudobné pokusy skúšal vo svojich pätnástich rokoch, keď so svojím priateľom odohral niekoľko jamových stretnutí. To bolo základom pre založenie thrash metalovej skupiny Black Creed o rok neskôr, ktorá neskôr zmenila svoj názov na skupinu Invocator. Na začiatku deväťdesiatych rokov vydala skupina tri albumy, na ktorých je možné počuť Hansena ako speváka a gitaristu. V roku 1995 sa skupina Invocator opäť rozpadla. O sedem rokov neskôr skupina reformovala a v roku 2003 vydala svoj posledný album *Through the Flesh to the Soul*. Potom sa Hansen pridal ku skupine Beyond Twilight, s ktorou spieval na dvoch albumoch a hral na rytmickú gitaru. V roku 2007 spieval Hansen v progresívno-metalovej skupine Anubis Gate v ich albume s názvom *Andromeda Unchained*.

Od roku 1990 sa Hansen objavuje aj ako hudobný producent a vedie nahrávacie štúdio Hansen Studios v meste Ribe. Najprv pracoval s miestnymi dánskymi skupinami ako Urkraft, Raunchy alebo Arcane Order. Od polovice nultých rokov prišli do mesta Ribe prvé zahraničné skupiny ako Maroon, Deadlock alebo Rock Rock. V roku 2003 Hansen produkoval demonahrávku *[[Beat the Meat]]* skupiny Volbeat. Hoci pôvodne mal s hudbou tejto skupiny málo spoločného, stal sa ich materským producentom. To bol začiatok ich spolupráce, a tak Hansen začal produkovať všetky ich albumy. Produkoval tiež niekoľko albumov pre dánsku rockovú skupinu Dúné a faerskú vikingsko-metalovú skupinu Týr.

Na Danish Metal Awards získal cenu za „najlepšiu produkciu“ za album skupiny Hatesphere *The Sickness Within* s Tueom Madsenom v roku 2005, za album skupiny Volbeat *[[Guitar Gangsters & Cadillac Blood]]* v roku 2008 a za album skupiny Anubis Gates *The Detached* v roku 2009.

## Diskografia
### So skupinou Invocator
* 1991: *[[Excursion Demise]]*
* 1993: *[[Weave the Apocalypse]]*
* 1995: *[[Dying to Live]]*
* 2003: *[[Through the Flesh to the Soul]]*

### So skupinou Beyond Twilight
* 2005: *[[Section X]]*
* 2006: *[[For the Love of Art and the Making]]*

### So skupinou Anubis Gate
* 2007: *Andromeda Unchained*
* 2009: *The Detached*

## Referencie

## Externé odkazy
* Oficiálna stránka Jacoba Hansena

## Zdroj
* 

Kategória:Dánski speváci
Kategória:Dánski gitaristi
Kategória:Hudobní producenti
Príživníctvo (rozlišovacia stránka)

**Príživníctvo** (jedinec vyznačujúci sa prížívníctvom [vo všetkých významoch] sa volá **príživník**) môže byť:
*v sociológii, práve a pod.: žitie na úkor iných osôb alebo politického a hospodárskeho systému, pozri príživníctvo
*v práve zastarano: živenie sa pasáctvom, pozri pod prostitúcia#Kupliarstvo
*v biológii:
** parazitizmus
**staršie: komenzalizmus
**staršie: občasný ektoparazitizmus

## Referencie
Ostrovné lúky

**Ostrovné lúky** sú chránené vtáčie územie v Nitrianskom kraji v katastrálnych územiach Bodza, Bodzianske Lúky, Brestovec, Čalovec, Kameničná, Kolárovo, Lipové, Okoličná na Ostrove, Opatovský Sokolec, Sokolce-Lak, Sokolce-Turi a Zemianska Olča. 

Rozloha územia je 8297,7 ha a správcom územia je CHKO Dunajské luhy.

Predmetom ochrany sú druhy Anthus campestris, Falco vespertinus a Lanius minor.

## Referencie

Kategória:Chránené vtáčie územia na Slovensku
Kategória:Chránené územia v okrese Komárno
Kategória:Kolárovo
Kategória:Bodza
Kategória:Bodzianske Lúky
Kategória:Brestovec (okres Komárno)
Kategória:Čalovec
Kategória:Kameničná (okres Komárno)
Kategória:Lipové
Kategória:Okoličná na Ostrove
Kategória:Zemianska Olča
Kategória:Sokolce
Vojnianske podhorie

**Vojnianske podhorie** je geomorfologickou časťou Popradskej kotliny. Nachádza sa v jej severovýchodnej časti, približne  západne od mesta Podolínec.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Fatransko-tatranská oblasť]]* → *[[Podtatranská kotlina]]* → *[[Popradská kotlina]]* → ***Vojnianske podhorie***
***

Vojnianske podhorie sa nachádza v severovýchodnej časti Podtatranskej kotliny, na severovýchodnom okraji podcelku Popradská kotlina. Zaberá zvlnené územie v podhorí Spišskej Magury v páse od Výbornej na západe, po Toporec pri meste Podolínec na severovýchode. Z významnejších sídiel tu leží ešte obec Vojňany, ktorá dala tejto časti pomenovanie. V rámci Popradskej kotliny susedí na juhu s časťou Lomnická pahorkatina. Na severe susedí podcelok Veterný vrch, severozápadne leží Repisko, obe súčasti Spišskej Magury. 

Podhorím tečú juhovýchodným smerom vodné toky zo Spišskej Magury do rieky Poprad. Ide o menšie potoky, z ktorých najvýznamnejšie sú Toporský potok, Vojnianský potok a Vojnianka. Celá oblasť patrí do úmoria Baltského mora a povodia Popradu.

Sídla, ležiace v tejto podhorskej časti Popradskej kotliny, sú dostupné cestami III. triedy, ktoré ústia do cesty I/77 (Spišská Belá – Stará Ľubovňa). Západnou polovicou prechádza II/542 (Spišská Belá – Spišská Stará Ves), ktorá sprístupňuje túto oblasť.

## Ochrana územia
Táto časť Popradskej kotliny leží mimo veľkoplošne chránených území a nevyskytujú sa tu ani žiadna z maloplošných, osobitne chránených lokalít. Východne od Vojnianskeho podhoria sa nachádza národná prírodná rezervácia Belianske lúky, severovýchodne sa v hornatom teréne Spišskej Magury nachádza prírodná pamiatka Jaskyňa v Skalke a Jaskyňa v Čube.

## Turizmus
Severovýchodná časť Popradskej kotliny patrí medzi pokojnejšie oblasti. Turisticky zaujímavé sú historické pamiatky spišských miest, ako aj niektoré lokality v blízkom pohorí. Neďaleko Vojnian leží lyžiarsky areál a Vojnianska hora () je využívaná na závesné lietanie. Jediný ( zeleno) značený chodník, vedúci východným okrajom územia, spája Podolínec s turisticky atraktívnymi Vyšnými Ružbachmi. 

## Referencie

## Pozri aj
* Popradská kotlina
* Podtatranská kotlina
* Geomorfologické členenie Slovenska

Kategória:Popradská kotlina
Kategória:Podtatranská kotlina
Kategória:Podhoria na Slovensku
Kategória:Geomorfologické časti na Slovensku
Trypofóbia

alt=Lotus seed head|náhľad|200x200bod| Snímok, ktorý môže u ľuďí trpiacich trypofóbiou vyvolať odpor
**Trypofóbia** (niekedy aj tripofóbia) je odpor k nepravidelným vzorom alebo zhlukom malých dier a hrbolov. Nie je oficiálne uznávaná ako duševná porucha, ale spadá do širokej kategórie špecifických fóbií, najmä ak dotknutý jedinec cíti nadmerný a znepokojujúci strach. Ľudia trpiaci trypofóbiou môžu k trypofóbnym snímkam cítiť iba odpor, alebo aj strach. 

Vedecké chápanie trypofóbie je obmedzené. Aj keď o trypofóbii bolo urobených len málo štúdií, výskumníci predpokladajú, že môže mať evolučný základ - je výsledkom biologického odporu k takýmto tvarom, pretože si ich ľudia spájali s nebezpečenstvom. Ako spôsob liečby bola navrhnutá expozičná terapia, ktorá sa už používa aj na liečbu iných fóbií. 

Predpokladá sa, že termín *trypofóbia* vytvoril účastník internetového fóra v roku 2005. Odvtedy sa téma trypofóbie stala populárnou na sociálnych sieťach. 

## Príznaky a symptómy
Trypofóbia sa často prejavuje reakciou autonómneho nervového systému. Tvary, ktoré vyvolávajú trypofobickú reakciu zahŕňajú zhluky otvorov u bežných, neškodných predmetoch, ako je ovocie alebo bubliny, ale aj v situáciách spojených s nebezpečenstvom, ako sú otvory od poštípnutia hmyzom alebo otvory vzniknuté pri poranení. Niektorí ľudia sa pri pohľade na tieto výjavy otrasú, potia sa, cítia zimomriavky, chvejú sa alebo sa jednoducho necítia dobre. 

## Liečba
Okrem expozičnej terapie neexistujú žiadne známe spôsoby liečby trypofóbie. Tá sa často používa na liečbu rôznych fóbií, takže pravdepodobne je účinná aj pri liečbe trypofóbie. 

## Podobné články
* Zoznam fóbií 
Kategória:Fóbie

## Zdroj
Parazitnosť

**Parazitnosť** (iné názvy: **parazitickosť**, **cudzopasnosť**, **cudzopasníckosť**, **príživníckosť**, **príživnosť**) môže byť
:
* vlastnosť byť parazitom v biologickom zmysle, pozri pod parazitizmus
* vlastnosť byť sociálnym parazitom v sociologickom zmysle, pozri pod príživníctvo
* (okrem tvaru príživn(íck)osť) zapríčinenosť parazitmi, pozri pod parazit

**Parazitnosť** alebo **parazitickosť** môže byť aj: sociálne príživníctvo , pozri príživníctvo

## Zdroje
Priživovanie

**Priživovanie** (dokonavý vid: **priživenie**) môže byť:
*nachádzanie obživy, výživy či jedla pri niekom či u niekoho, pozri napr. obživa
*dopĺňanie výživy (napr. umelou výživou), pozri pod výživa
*a) využitie (niekoho alebo niečoho) vo svoj prospech; b) príživníctvo (buď pejoratívne v sociologickom zmysle, alebo zriedkavo v biologickom zmysle ), pozri príživníctvo (rozlišovacia stránka)

## Zdroje

*priživiť sa. In: Krátky slovník slovenského jazyka 2003
*priživiť sa. In: Slovník slovenského jazyka
*priživovať sa. In: Synonymický slovník slovenčiny 2004
*přiživovati se; přiživiti se. In: Slovník spisovného jazyka českého https://ssjc.ujc.cas.cz/search.php?db=ssjc
Akademický maliar

**Akademický maliar** (často skrátene ako **akad. mal.**, **akad. maliar** prípadne **ak. mal.**, **ak. maliar**) je akademický titul, ktorý bol v zmysle vyhlášky Ministerstva školstva a kultúry Československej socialistickej republiky č. 27/1966 Zb. udeľovaný absolventom štúdia maliarstva. Bol zavedený roku 1966 a priznával sa až do roku 1990.

## Referencie

Kategória:Vysokoškolské tituly
Hanna Öbergová

**Hanna Öbergová** (*Hanna Öberg*; * 2. november 1995, Kiruna, Švédsko) je švédska biatlonistka, ktorá reprezentovala Švédsko na Zimných olympijských hrách v roku 2018 v juhokórejskom Pchjongčchangu a pravidelne sa pod švédskou vlajkou zúčastňuje pretekov Svetového pohára v biatlone.

V roku 2017 vyhrala cenu IBU Nováčik roka za svoju debutovú sezónu vo Svetovom pohári. Na hrách XXIII. zimnej olympiády v roku 2018 prekvapivo vyhrala vytrvalostné preteky potom, čo trafila všetky terče. Bolo to ako jej prvé víťazstvo v kariére, tak aj prvá účasť na pódiu v kariére. Jej predchádzajúce maximum bolo 5. miesto z pretekov Svetového pohára. Taktiež sa účastnila štafety, skončila siedma v šprinte a zhodne piata v pretekoch s hromadným štartom a v stíhacích pretekoch.

Öbergová zopakovala svoje olympijské úspechy na majstrovstvách sveta v biatlone 2019, ktoré sa konali na jej domovskom snehu v Östersunde, kde opäť vyhrala vytrvalostné preteky, rovnako s čistou streľbou. V šprinte skončila štvrtá a v stíhacích pretekoch ostala na piatom mieste. Stala sa prvou biatlonistkou v histórii, ktorá sa stala majsterkou sveta vo vytrvalostných pretekoch rok potom, čo na olympiáde získala zlato.

Začiatkom decembra 2018 bola ocenená Zlatou medailou Svenska Dagbladet, ktorú každoročne udeľuje štokholmský denník *Svenska Dagbladet* a v januári 2019 cenou Radiosportens Jerringpris, ktorú udeľuje športová sekcia rádia Sveriges na základe poslucháčskej ankety o najlepšieho športovca roka. V júni 2019 bolo oznámené, bude ocenená cenou *Victoriapriset,* ktorá je udeľovaná Viktóriou, korunnou švédskou princeznou, vojvodkyňou z Västergötland v deň jej narodenín, 14. júla.

## Výsledky
[náhľad|Hanna Öbergová v roku [2017 vo švédskom Östersunde]]
### Olympijské hry
*2 medaily (1 zlato, 1 striebro)*

### Majstrovstvá sveta
*3 medaily (1 zlato, 1 striebro, 1 bronz)*

: **Zmiešané preteky dvojíc boli pridané v roku 2019.*

### Svetový pohár

### Individuálne víťazstvá

: **Výsledky sú brané z medzinárodnej biatlonovej únie a oficiálnej stránky olympijských hier*

*Aktualizované dňa 8. júna 2019*

## Osobný život
Mladšia sestra Hanny sa volá Elvira Öbergová a je rovanko ako jej sestra biatlonistkou. Elvira vyhrala 3 zlaté medaily na Majstrovstvách sveta v biatlone juniorov 2018.

## Iné projekty

## Zdroj

Kategória:Švédski biatlonisti
Kategória:Švédski olympijskí víťazi
Kategória:Narodenia 2. novembra
Kategória:Narodenia v 1995
Kategória:Biatlonisti na Zimných olympijských hrách 2018
Kategória:Majstri sveta v biatlone
Kategória:Osobnosti z Kiruny
Kategória:Súrodenci v biatlone
Kategória:Biatlonisti na Zimných olympijských hrách 2026
Stupavské predhorie

**Stupavské predhorie** je geomorfologickou časťou Pezinských Karpát, podcelku Malých Karpát. Leží na západnom okraji podcelku, v blízkosti mesta Stupava.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Fatransko-tatranská oblasť]]* → *[[Malé Karpaty]]* → *[[Pezinské Karpaty]]* → ***Stupavské predhorie***
***

Územie sa nachádza v juhozápadnej časti Malých Karpát a zaberá západný okraj podcelku Pezinské Karpaty. Okrajom zasahuje na územie mesta Stupava, z ďalších sídiel leží na severnom okraji Jablonové, južnejšie je Lozorno a na južnom okraji Borinka a Marianka. V rámci pohoria susedí na východe a juhu geomorfologická časť Homoľské Karpaty, západným a severným smerom sa nachádza Podmalokarpatská zníženina, podcelok Borskej nížiny. 

Táto oblasť patrí do povodia rieky Morava a teda do úmoria Čierneho mora. Najvýznamnejšími vodnými tokmi Stupavského predhoria je Suchý potok, Stupavský potok a Rakytov. Na Suchom potoku je na okraji Lozorna vybudovaná *vodná nádrž Lozorno*. Touto časťou vedú iba lesné cesty, výnimkou je cesta III. triedy do Borinky na južnom okraji územia.

## Chránené územia
Táto oblasť Malých Karpát je z veľkej časti súčasťou Chránenej krajinnej oblasti. Vyňaté z nej sú okrajové časti a okolie Stupavy a Borinky. Osobitne chráneným územím je prírodná rezervácia Pod Pajštúnom v strednej časti predhoria.

## Turizmus
Stupavské predhorie nepatrí medzi veľmi navštevované oblasti a slúži najmä ako cieľ kratších vychádzok obyvateľov blízkych sídiel. Výškovo nevýrazné vrchy sú porastené hustým lesom a neposkytujú výhľady. Turisticky atraktívnou je na južnom okraji ležiaca Bazilika Narodenia Panny Márie v Marianke a v tesnom susedstve ležiaca ruina hradu Pajštún. Pri Lozorne sa nachádza „Gazdovská dedinka Abeland“.

### Turistické trasy
* po  červenej značke z Marianky cez Borinku a Pajštún na rázcestie *Košarisko*
* po  zelenej značke:
** z Jablonového na rázc. *Vŕšky*
** z Lozorna cez *Močiarnu* a *Lintavy* na rázc. *Pod Kamenným vŕškom*
* po  modrej značke:
** zo Stupavy cez rázc. *Pod Kamenným vŕškom* na rázc. *Staré Hájne*
** z Lozorna na rázc. *Lintavy*
* po  žltej značke:
** z lokality *Rusniaky* pri VN Lozorno cez *Vŕšky* a *Skalu* () na rázc. *Pri Suchom potoku* a cez *Lintavy* a *Ohek* () do *Lozorna*
** z rázc. Stupava, obora k hradu Pajštún
** zo *Stupavy* cez rázc. *Klčovanice* na rázc. *Svätý vrch*

## Referencie

## Pozri aj
* Pezinské Karpaty
* Malé Karpaty
* Geomorfologické členenie Slovenska

Kategória:Malé Karpaty
Kategória:Predhoria na Slovensku
Kategória:Geomorfologické časti na Slovensku
Smolenická vrchovina

**Smolenická vrchovina** je geomorfologickou časťou Pezinských Karpát, podcelku Malých Karpát. Leží v severovýchodnej časti podcelku, západne od Smoleníc.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Fatransko-tatranská oblasť]]* → *[[Malé Karpaty]]* → *[[Pezinské Karpaty]]* → ***Smolenická vrchovina***
***

Vrchovina sa nachádza na východnom okraji strednej oblasti Malých Karpát a zaberá severovýchodnú časť podcelku Pezinské Karpaty. Na východnom okraji ležia obce Smolenice, Horné Orešany, Dolné Orešany a Doľany. Zo severu a západu územie obklopujú Biele hory, juhozápadným smerom nadväzujú Homoľské Karpaty a na východnom okraji do stredu zasahuje neveľká Lošonská kotlina, všetko časti Pezinských Karpát. Juhovýchodným a východným smerom leží Podmalokarpatská pahorkatina, ktorá je časťou Trnavskej pahorkatiny (podcelku Podunajskej pahorkatiny). 

Východná časť Malých Karpát odvádza vodu juhovýchodným smerom Podunajskou pahorkatinou a Smolenická vrchovina patrí do povodia Dudváhu, ktorý ústi do Malého Dunaja. Z významných potokov touto časťou preteká Parná, Bohatá, Podhájsky potok, Smutná a Smolenický potok. Na východnom okraji je vybudovaná na riečke Parná vodná nádrž Horné Orešany. Obcami na okraji územia prechádza cesta II/502 (Modra – Dolné Orešany – Smolenice – Trstín).

## Chránené územia
Táto časť Malých Karpát je súčasťou Chránenej krajinnej oblasti Malé Karpaty. Osobitne chránenými územiami sú národná prírodná rezervácia Hlboča, prírodná rezervácia Bolehlav, Čierna skala a Lošonský háj a národná prírodná pamiatka Driny.

## Turizmus
Turisticky atraktívnou je najmä severná časť územia v okolí Smoleníc. Nachádza sa tu jedinečný Smolenický zámok, archeologické nálezisko s hradiskom Molpír, no i krasové územie s jaskyňou Driny. Neďaleko sa nachádza táborisko *Jahodník* a pri obci Horné Orešany aj rovnomenná vodná nádrž. Sieť turistických chodníkov prepája túto časť so zvyškom Pezinských Karpát.

### Značené chodníky
* po  modro značenej trase:
** z Horných Orešian popri vodnej nádrži do lokality *Zabité* nad Doľanmi
** zo Smoleníc na rázcestie *Vlčiareň*
** zo *Smoleníc* pod vrch Záruby ()
* po  zeleno značenej trase:
** zo *Smoleníc* k jaskyni Driny
** zo Zárub cez táborisko *Jahodník*, obec Lošonec a údolím Parnej do lokality *Zabité* nad Doľanmi
* po  žlto značenej trase:
** z obce Doľany do lokality *Zabité* 
** z Dolných Orešian do *Orešianskeho sedla*
** zo *Smoleníc* popri jaskyni Driny a táborisko na *Čiernu skalu* ()

## Referencie

## Pozri aj
* Pezinské Karpaty
* Malé Karpaty
* Geomorfologické členenie Slovenska

Kategória:Malé Karpaty
Kategória:Vrchoviny na Slovensku
Kategória:Geomorfologické časti na Slovensku
Lakaina

[náhľad|[Lakónia|Lakónska lakaina, 6. stor. pred Kr., Metropolitan Museum of Art]]
**Lakaina** (*lakaina*) je typ starogréckej keramickej nádoby.
 
Lakaina (mn. č. *lakainai*) je hlboká čaša na pitie s dvomi vodorovnými uchami umiestnenými pri dne nádoby. Jej priemerná výška je približne 10 cm. Grécky spisovateľ Athénaios vo svojej knihe *Deipnosofistai* uvádza, že jej pôvod je v Sparte (v Lakónii). Dnešné výskumy to potvrdzujú. V Sparte bola lakaina hlavne v prvej polovici 6. stor. pred Kr. uprednostňovaná pred inými tvarmi čaší na rozdiel od väčšiny ostatných častí Grécka. Zdobili ju najmä čierne geometrické vzory (štvorčeky, bodky na hornom okraji čaše), ktoré majú afinitu s výrobkami dielne lakónskeho maliara Naukratida toho obdobia.

## Referencie a bibliografia

  
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Akt (umenie)

[náhľad|[Édouard Manet: *Olympia*, 1863 ]]
**Akt** je označenie pre výtvarné zobrazenie nahého ľudského tela. Môže ísť o dielo maliarske, sochárske i fotografické. Cieľom aktu je spravidla vyjadrenie estetickej hodnoty človeka, nie pôsobenie zmyselnosti na pohlavné pudy človeka. Klasický akt nadväzuje na antickú tradíciu zobrazovania ideálu krásy pomocou postavy v kontraposte.

Hranica medzi erotickým umením a aktom je nestála, odvíja sa od kultúrnych a náboženských zvyklostí spoločnosti i od osobných diváckych skúseností diváka. Zobrazenie aktu v súčasnej západnej spoločnosti nie je, narozdiel od zobrazovania nahoty v bežných situáciách, považované za porušenie noriem slušnosti.

## Pozri aj
*Estetika
*Umenie
*Maliarstvo
*Sochárstvo
*Fotografovanie

## Zdroj

Kategória:Umenie
Kategória:Nahota
Čas (album)

***Čas*** je tretí štúdiový album slovenskej rockovej kapely INSIDE. Album vyšiel v júni v roku 2019 a nachádza sa na ňom 10 skladieb. Kapela na albume pracovala spolu s umelkyňou Sarah Avni ktorá vytvorila grafiku albumu a namaľovala vlastný obraz ku každej skladbe. Album pokrstila slovenská legenda Tublatanka.

## Zoznam skladieb
# Nový svet
# Tak sa len usmej
# Čas
# Ona je tá
# Dom lásky
# Cieľ
# Vymodlená
# Kadiaľ ísť
# Stopy slobody
# INSIDE

## Zostava
* Goran Janík - spev
* Martin Vago - gitara, spev
* Patrik Kazík - basa
* Martin "Matess" Rapavý - gitara
* Andrej Solčiansky - bicie

Kategória:Albumy skupiny INSIDE
Kategória:Hudobné albumy z 2019
Welland (Ontário)

**Welland** je  kanadské mesto v južnom Ontáriu. V sčítaní obyvateľstva v roku 2016 malo 52 293 obyvateľov.

## Dejiny
Welland vyrástol na osade, ktorá vznikla okolo roku 1788. V roku 1829 bol postavený akvadukt, ktorý viedol Welland kanál ponad rieku Welland a osada dostala meno Aqueduct alebo The Aqueduct. Od roku 1844 sa osada volala Merrittsville. 24. júla 1858 bola založená ako obec. 1. januára 1878 sa zmenila na town a od 1. júla 1917 má štatút city.

K 1. januára 1950 mesto prebralo časť Thoroldu a rozšírilo sa tak o 300 akrov. K 1. januáru pohltilo Crowland Township, väčšiu časť Humberstone Township a menšiu časť Thoroldu. V júni 2005 mesto otvorilo novú radnicu a knižnicu v komplexe Civic Square. V roku 2016 Welland zaviedol nové logo založené na podobe mosta č. 13 Wellanskom kanáli. Mesto tiež zaviedlo nový slogan, Bridging the Past, Present and Future.

## Ekonomika a doprava
Welland bol vďaka blízkosti k vodnej elektrárni pri Niagarských vodopádoch známy oceliarskym, automobilovým a textilným priemyslom. Mesto obsluhuje mestská a regionálna doprava.

## Inštitúcie
Vo Wellande sa nachádza Niagara College, 8 základných 7 katolíckych a tri frankofónne školy. V meste sa nachádza Museée de Welland Museum.

## Galéria

Súbor:Welland arial - 1930.jpg|Pohľad na mesto v roku 1930
Súbor:Welland Canal bridge 13 - 1.JPG|Most č. 13
Súbor:Welland Courthouse front 2014.jpg|Budova súdu
Súbor:Welland-Crowland War Memorial in Welland Ontario 1.jpg|Pamätník 1. svetovej vojny
Súbor:Welland Main Arena - Welland, ON.jpg|Hokejový štadión


## Referencie

## Zdroj


Kategória:Mestá v Ontáriu
Welland

**Welland** môže byť:

* mesto v Kanade, pozri Welland (Ontário)
* rieka v Kanade, pozri Welland (rieka v Kanade)
* rieka v Anglicku, pozri Welland (rieka v Anglicku)
Majstrovstvá sveta v biatlone 2020

**Majstrovstvá sveta v biatlone 2020** sa konali od 12. februára do 23. februára 2020 v talianskom meste Antholz-Anterselva.

## Výsledky Slovákov

*Všetky výsledky sú z Medzinárodnej biatlonovej únie.*

## Výber hostiteľa
Dňa 4. septembra 2016 Anterselva vyhrala hlasovanie (30 hlasov) počas 12. kongresu IBU, ktorý sa konal v Kišiňove, hlavom meste Moldavska. Neúspešní kandidáti boli slovinská Pokljuka (12 hlasov) a nemecký Oberhof (4 hlasy). Ešte pred začatím hlasovania svoju kandidatúru stiahlo Nové Mesto na Morave. Biatlonové majstrovstvá sa v Antholze budú konať po šiestykrát v histórii.

## Program

## Referencie


## Zdroj

Kategória:Majstrovstvá sveta v biatlone
Kategória:Svetový pohár v biatlone
Kategória:Biatlon v Taliansku
Kategória:2020 v Taliansku
Kategória:Biatlon v 2020
Kategória:Rasen-Antholz
2. slovenská futbalová liga 2019/2020

**2. slovenská futbalová liga 2019/2020** bol 27. ročník druhej najvyššej futbalovej súťaže na Slovensku. Súťaž organizoval Slovenský futbalový zväz. Víťazom súťaže sa po skrátenom režime stal FK Dubnica nad Váhom, ktorý si tak vybojoval aj postup do baráže o Fortuna ligu. V nej sa stretol s FC Nitra, no po výsledkoch doma 0–0 a vonku 0–3 ostal druholigovým tímom.

Štyria nováčikovia boli Slovan Bratislava B, MŠK Púchov, Ružomberok B a FC Košice. Zostupujúcim tímom z Fortuna ligy bol FK Železiarne Podbrezová.

11. tím minulej sezóny, FC Lokomotíva Košice sa do ročníka 2019/20 neprihlásil z dôvodu finančných problémov. Nahradil ho tak jeden zo zostupujúcich tímov predchádzajúcej sezóny, FK Slavoj Trebišov.

## Tímy

## Tabuľka

## Skupina o titul
### Skrátený režim
Z dôvodu pandémie koronavírusu sa druhá liga dohrala v skrátenom režime, prvých 6 tímov hralo v tzv. skupine o titul, zvyšok si už nezahral. Žiadny tím nezostúpil. Víťaz skupiny o titul hral o postup do najvyššej súťaže s jej posledným tímom.

### Tabuľka

### Zápasy

### Baráž o postup do Fortuna ligy
*Viac informácií v článku [[Fortuna liga 2019/2020]], v sekcii Baráž o udržanie*

## Odkazy

### Referencie


### Externé odkazy
* futbalnet.sk - Futbalové súťaže, výsledky a detaily zápasov, štatistiky tímov aj hráčov
* futbalsfz.sk - Oficiálna stránka slovenského futbalového zväzu

Kategória:Futbal v 2019
Kategória:Futbal v 2020
Kategória:Druhá najvyššia futbalová súťaž na Slovensku